กรุงไทยลีสซิ่งออกหุ้นกู้ขาย
ระดมทุน 2 หมื่นล้านที่เหลือกู้กรุงไทยหวังลดต้นทุนการเงินลงได้อีก 0.30%
1 มี.ค. 2556

ระดมทุน 2 หมื่นล้านที่เหลือกู้กรุงไทยหวังลดต้นทุนการเงินลงได้อีก 0.30%
กรุงไทยธุรกิจลีสซิ่ง ลุยปรับโครงสร้างทางการเงินใหม่ ออกหุ้นกู้ 2 หมื่นล้านบาท 
นายภิญญาวัฒน์ จันทรกานตานนท์ กรรมการผู้จัดการ บริษัท กรุงไทยธุรกิจลีสซิ่ง เปิดเผยว่า บริษัทอยู่ระหว่างปรับโครงสร้างทางการเงินใหม่ ซึ่งจะมีการออกหุ้นกู้จำนวน 2 หมื่นล้านบาท โดยในเดือน มี.ค.นี้ จะออกหุ้นกู้ระยะสั้นไม่เกิน 1 ปี มูลค่า 1 หมื่นล้านบาท และประมาณเดือน เม.ย.นี้จะออกหุ้นกู้ระยะยาว 35 ปี อีก 1 หมื่นล้านบาท 
สำหรับวงเงินที่เหลือยังคงใช้วงเงินกู้จากธนาคารกรุงไทยอีก 34 หมื่นล้านบาท จากเดิมที่บริษัทจะใช้วงเงินกู้จากธนาคารกรุงไทยเป็นต้นทุนทางการเงินของบริษัทเพียงอย่างเดียว
“การที่บริษัทออกหุ้นกู้เป็นครั้งแรกนี้ เพื่อให้สอดคล้องกับนโยบายภาพรวมของกลุ่มแบงก์กรุงไทยและให้บริษัทมีทางเลือกและความสามารถในการจัดโครงการทางการเงินได้มากขึ้น ที่สำคัญเราต้องการสร้างความน่าเชื่อถือให้ลูกค้าได้เห็น และยังช่วยให้บริษัทสามารถลดต้นทุนทางการเงินได้ 0.250.30%” นายภิญญาวัฒน์ กล่าว 
ทั้งนี้ บริษัทตั้งเป้าการปล่อยสินเชื่อในปีนี้ให้ได้ไม่ต่ำกว่า 3 หมื่นล้านบาท และมีหนี้ที่ไม่ก่อให้เกิดรายได้ หรือเอ็นพีแอลต่ำกว่า 1% โดยมีสินเชื่อคงค้างอยู่ที่ 5 หมื่นล้านบาท หรือเติบโต 40% เมื่อเทียบกับปี 2555 ที่ปล่อยสินเชื่อได้ 2.6 หมื่นล้านบาท 
ในจำนวนนี้แบ่งเป็นสินเชื่อรายย่อย 1.3 หมื่นล้านบาท สินเชื่อธุรกิจ 1.3 หมื่นล้านบาท มีหนี้เอ็นพีแอล 1% ส่งผลให้มียอดสินเชื่อคงค้างอยู่ที่ 3.5 หมื่นล้านบาท เติบโต 100% เมื่อเทียบกับปี 2554 ที่มียอดสินเชื่อคงค้างอยู่ 1.7 หมื่นล้านบาท หากบริษัทยังคงรักษาการเติบโตให้ได้ปีละไม่ต่ำกว่า 2530% ตามแผนระยะยาวแล้ว ภายในปี 2559 บริษัทจะต้องมีสินเชื่อคงค้างอยู่ที่ประมาณ 1 แสนล้านบาทตามเป้า
อย่างไรก็ตาม ในช่วงครึ่งปีหลังนี้บริษัทจะออกสินเชื่อจำนำทะเบียนรถเพื่อขยายตลาดสินเชื่อให้มากขึ้น เพื่อเจาะกลุ่มลูกค้าที่เป็นเจ้าของรถอยู่แล้ว ขณะที่กลุ่มลูกค้าหลักยังเป็นสินเชื่อเช่าซื้อรถยนต์ลูกค้ารายย่อยและลูกค้าเอสเอ็มอี
นอกจากนี้ เพื่อเป็นการเปิดตัวบริษัทหรือแบรนด์ให้เป็นที่รู้จักมากขึ้น ในปีนี้บริษัทจะเข้าร่วมงานบางกอก อินเตอร์เนชั่นแนล หรือมอเตอร์โชว์ เป็นครั้งแรก โดยเน้นบริการสินเชื่อเช่าซื้อรถยนต์ทั้งป้ายแดงและมือสอง และสินเชื่อรถหมุนเงินเป็นหลัก ซึ่งจะมีการนำระบบการอนุมัติสินเชื่อเต็มรูปแบบเข้ามาให้บริการ ซึ่งสามารถทราบผลอนุมัติเบื้องต้นได้ภายใน 15 นาที และคาดว่าปล่อยสินเชื่อภายในงานนี้ได้ 1,000 คัน หรือวงเงิน 500 ล้านบาท